**ATVIRO KONKURSO SPECIALIOSIOS SĄLYGOS**

**SUPAPRASTINTAS PIRKIMAS**

**ŽALIOJO VANDENILIO GAMYKLOS PROJEKTO STATYBOS TECHNINĖS PRIEŽIŪROS PASLAUGŲ PIRKIMAS**

# **BENDROSIOS NUOSTATOS**

1.1. AB „Miesto gijos“, įmonės kodas 124135580, PVM mokėtojo kodas LT241355811, toliau – **Pirkimo vykdytojas**)pagal **Vilniaus miesto savivaldybės administracijos išduotą įgaliojimą** atlieka **supaprastintą pirkimą** atviro konkurso būdu (toliau – **Pirkimas**) ir numato įsigyti **Žaliojo vandenilio gamyklos projekto statybos techninės priežiūros paslaugas** (toliau – **Pirkimo objektas**). Pirkimui taikomos šios Pirkimo specialiosios sąlygos (toliau – **Specialiosios sąlygos**) ir Pirkimo Bendrosios sąlygos (toliau – **Bendrosios sąlygos**), pridedamos Specialiųjų sąlygų 4 priede.

1.2. Asmens, įgalioto su tiekėjais palaikyti tiesioginį ryšį ir gauti iš jų (ne tarpininkų) pranešimus, susijusius su Pirkimo procedūromis, kontaktai nurodyti skelbime apie Pirkimą.

1.3. Ši Pirkimo procedūra atliekama siekiant sudaryti pirkimo – pardavimo sutartį (toliau – **Pirkimo sutartis**), vadovaujantis Lietuvos Respublikos viešųjų pirkimų įstatymu (toliau – **VPĮ**), Lietuvos Respublikos civiliniu kodeksu ir kitais viešuosius pirkimus reglamentuojančiais teisės aktais bei šio pirkimo dokumentais.

1.4. Pirkimo sutartis bus sudaroma su Vilniaus miesto savivaldybės administracija.

1.5. Pirkimo vykdytojas neketina rengti susitikimo su tiekėjais dėl pirkimo dokumentų paaiškinimo.

1.6. Stebėtojai dalyvauti pirkimo komisijos posėdžiuose nėra kviečiami.

1.7. Šio pirkimo metu derybos yra draudžiamos ir nebus vykdomos.

1.8. Pirkimo objektas yra įtrauktas į CPO katalogą, tačiau neperkama pagal jį, atsižvelgiant į tai, jog CPO kataloge siūlomas Pirkimo objektas neatitinka poreikių, nes šis techninės priežiūros paslaugų objektas yra ypatingas statinis, specifinis, inovatyvus ir apima skirtingų dalių rangos darbus (konstrukcijų, lauko vandentiekio ir nuotekų šalinimo, technologijos (dujų gamybos), elektrotechnikos, elektroninių ryšių ir telekomunikacijų bei vaizdo stebėjimo, gaisro aptikimo ir signalizavimo, procesų valdymo ir automatizavimo, pasirengimo statybai ir statybų darbų organizavimo). Tiekėjams taikomas papildomas kvalifikacinis reikalavimas dėl patirties teikiant paslaugas panašiuose objektuose.

# **PIRKIMO DOKUMENTŲ PAAIŠKINIMAS IR PATIKSLINIMAS**

**2.1. Tiekėjai turėtų būti aktyvūs ir pateikti klausimus ar paprašyti paaiškinti/patikslinti Pirkimo dokumentus iš karto juos išanalizavę**, atsižvelgdami į tai, kad **terminas, skirtas pateikti klausimus ir prašymus, yra ribotas.**

2.2. Terminai ir tvarka, kurios laikantis tiekėjas gali prašyti paaiškinti/patikslinti Pirkimo dokumentus ir kurios laikydamasis Pirkimo vykdytojas Pirkimo dokumentus gali paaiškinti/patikslinti savo iniciatyva, pateikiama Bendrųjų sąlygų 3 skyriuje.

2.3. Pirkimo vykdytojas, vykdydamas šį Pirkimą, netaiko trumpesnių Pirkimo procedūros terminų (Pirkimo dokumentų nuostatos, susijusios su pirkimo pasiūlymų pateikimu, paaiškinimo/patikslinimo terminai, nurodytos Bendrųjų sąlygų 3 skyriuje).

# **REIKALAVIMAI TIEKĖJŲ KVALIFIKACIJAI IR, JEI TAIKOMA, KVALIFIKACINEI ATRANKAI**

3.1. Tiekėjas, dalyvaujantis Pirkime, turi atitikti Specialiųjų sąlygų 5 priede nurodytus reikalavimus **(tiekėjo kvalifikacija turi būti įgyta iki pasiūlymų pateikimo termino pabaigos)**.

3.2. **Tiekėjas pasiūlyme turi pateikti Europos bendrąjį viešųjų pirkimų dokumentą** (toliau – **EBVPD**). Detali nurodytų dokumentų pateikimo tvarka nustatyta Bendrųjų sąlygų 7 skyriuje.

3.3. Ūkio subjekto dalyvavimas subtiekėjo teisėmis yra neribojamas, tai yra, pasiūlymai yra priimami, jei tas pats ūkio subjektas teikia pasiūlymus individualiai ir kaip kito tiekėjo subtiekėjas arba teikia pasiūlymus kaip tiekėjų grupės narys ir kaip kito tiekėjo subtiekėjas, arba dalyvauja subtiekėjo teisėmis skirtingų tiekėjų pasiūlymuose, išskyrus tuos atvejus, kai turima pagrįstų įrodymų, kad toks ūkio subjektų elgesys turi draudžiamo konkurenciją ribojančio susitarimo požymių.

**3.4. Pirkime gali dalyvauti tiekėjai, kurie netenkina:**

3.4.1 Tarybos Reglamento (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje, 5k straipsnio sąlygų (toliau - Reglamentas) (taikoma, kol Reglamentas galioja).

3.4.2. VPĮ 45 straipsnio 21 dalies 1-5 punktų sąlygų.

3.5. Pirkimo vykdytojas kartu su pasiūlymu (kaip nurodyta Specialiųjų sąlygų 7.1 punkte) tiekėjo prašo pateikti:

3.5.1. dėl Specialiųjų sąlygų 3.4.1. punkto - Tiekėjo atitikties deklaraciją (Specialiųjų sąlygų 7 priede). Pirkimo vykdytojas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.1.1. VĮ Registrų centro Juridinių asmenų dalyvių informacinės sistemos (JADIS) išrašą (juridiniams ir fiziniams asmenims, kurie turi 50% +1 akcijų / pajų / įnašų / investicinių vienetų / ir pan., nustatyti. Tikrinama visa nuosavybės 50% +1 grandinė: tiesioginės ir nuosavybės turėjimas juridiniame asmenyje);

3.5.1.2. fizinių asmenų, kurie turi juridinio asmens 50% +1 akcijų / pajų / įnašų / investicinių vienetų / ir pan., asmens tapatybę patvirtinančio dokumento (tapatybės kortelės ar paso) kopiją (arba VĮ Registrų centro naudos gavėjų posistemio (JANGIS) išrašą fizinio asmens pilietybei patvirtinti);

3.5.1.3. Įmonių/įmonių grupės kontroliuojančių asmenų organizacinę struktūrą (kurioje būtų nurodyti visi asmenys, turintys tiesioginę ir netiesioginę nuosavybę 50% +1 bei šių asmenų registracijos vieta (jei fiziniai asmenys - pilietybė);

3.5.1.4. atitinkamų valstybės narės ar trečiosios šalies dokumentus.

Europos Sąjungos Tarybai ar kitoms kompetentingoms institucijoms priėmus naujas ribojamąsias priemones, kurios gali būti tiesiogiai taikomos vykstančiame pirkime, Pirkimo vykdytojas turi teisę paprašyti reikalingos informacijos dėl atitikimo.

3.5.2. dėl Specialiųjų sąlygų 3.4.2. punkto – Tiekėjo atitikties deklaraciją (Specialiųjų sąlygų 7 priede). Pirkimo vykdytojas, kilus abejonėms, taip pat turi teisę galimo laimėtojo paprašyti pateikti vieną ar kelis reikalingus dokumentus:

3.5.2.1. juridinio asmens vadovo patvirtintą juridinio asmens steigimo dokumentų kopiją,

3.5.2.2. Juridinių asmenų registro išplėstinį išrašą su istorija,

3.5.2.3. Juridinių asmenų dalyvių informacinės sistemos išrašą,

3.5.2.4. asmens tapatybę patvirtinančio dokumento (tapatybės kortelės ar paso) kopiją,

3.5.2.5. leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją,

3.5.2.6. pažymą apie deklaruotą gyvenamąją vietą

3.5.2.7. arba atitinkamus valstybės narės ar trečiosios šalies dokumentus ar kitus Pirkimo vykdytojui priimtinus dokumentus.

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią Pirkimo vykdytojo prašymu tiekėjas turi pateikti dokumentus.

Pirkimo vykdytojas minėtų dokumentų gali paprašyti dalyvių bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.

3.6. **Tiekėjų pasiūlymai, kurie netenkina Specialiųjų sąlygų 3.4. punkto reikalavimų, atmetami.**

# 

# **4. PIRKIMO OBJEKTAS**

4.1. Pirkimo objekto aprašymas pateikiamas techninėje specifikacijoje (Specialiųjų sąlygų 1 priedas), o sutarties įvykdymo terminai pateikiami sutarties projekte (Specialiųjų sąlygų 6 priedas).

4.2. Pirkimo objektas į dalis neskaidomas. Tiekėjas turės siūlyti visą Pirkimo objekto kiekį/apimtį.

# **REIKALAVIMAI PASIŪLYMŲ RENGIMUI IR PATEIKIMUI**

5.1. Detalūs pasiūlymų rengimui ir pateikimui keliami reikalavimai pateikti Bendrųjų sąlygų 7 skyriuje.

5.2. Pasiūlymą reikia pateiktiCVP IS priemonėmis (nemokama registracija adresu https://viesiejipirkimai.lt/), Detalesnė pasiūlymo pateikimo CVP IS priemonėmis informacija pateikiama Viešųjų pirkimų tarnybos internetinėje svetainėje <http://vpt.lrv.lt/>.

5.3. Pasiūlymas turi būti pateiktasne vėliau kaip **iki datos ir laiko nurodyto skelbime apie Pirkimą.**

# **6. PASIŪLYMŲ GALIOJIMAS IR PASIŪLYMŲ GALIOJIMO UŽTIKRINIMAS**

6.1. Pirkimo vykdytojas nereikalauja kartu su pasiūlymu pateikti pasiūlymo galiojimą užtikrinimą patvirtinančio dokumento (kaip nustatyta Bendrųjų sąlygų 8 skyriuje), tačiau Tiekėjas Pirkimo vykdytojui pareikalavus, turės sumokėti **600,00** (šeši šimtai) eurų baudą, jeigu jis:

6.1.1. atšaukia arba pakeičia savo pasiūlymą pasiūlymo galiojimo laikotarpiu;

6.1.2. laimėjęs Pirkimą, vengia arba atsisako pasirašyti Pirkimo sutartį per Pirkimo vykdytojo nurodytą terminą;

6.1.3. vengia arba atsisako pateikti Pirkimo sutarties įvykdymo užtikrinimą ar kitą su sutarties įsigaliojimu siejamą dokumentą per sutartyje nustatytą terminą (jeigu tokių reikalaujama).

6.2. Pasiūlymas turi galioti ne trumpiau nei 90 (devyniasdešimt) kalendorinių dienų nuo pasiūlymų pateikimo termino pabaigos.

6.3. Kiti Užtikrinimui ir pasiūlymų galiojimui keliami reikalavimai pateikiami Bendrųjų sąlygų 8 skyriuje.

# **7. PASIŪLYMĄ SUDARANTYS DOKUMENTAI**

7.1. Iki pasiūlymų pateikimo termino pabaigos pasiūlyme tiekėjas turi pateikti:

7.1.1. pasirašytą pasiūlymą, užpildytą pagal Specialiųjų sąlygų 2 priede pateiktą formą;

7.1.2. užpildytą EBVPD (Specialiųjų sąlygų 3 priedas);

7.1.3. jei pasiūlymą pateikia tiekėjų grupė, jungtinės veiklos sutarties skaitmeninę kopiją,taip pat, jei tiekėjas pasitelkia ūkio subjektus, – įrodymus, kad šie ištekliai bus prieinami per visą sutartinių įsipareigojimų vykdymo laikotarpį (pagal Bendrųjų sąlygų 5.4 ir 5.5 punktų reikalavimus, Specialiųjų sąlygų 2 priedo 1 ir 2 priedai);

7.1.4. jei pasiūlymą pasirašo tiekėjo vadovo įgaliotas asmuo, - įgaliojimo, išduoto šį dokumentą pasirašiusiam asmeniui (asmenims) arba lygiaverčio dokumento, įrodančio to asmens teisę pasirašyti pasiūlymą ir prisiimti visus su tuo susijusius įsipareigojimus, skaitmeninę kopiją;

7.1.5. Tiekėjo atitikties deklaraciją (Specialiųjų sąlygų 7 priedas).

**Tiekėjui nepateikus 7.1.1 punkte nurodyto dokumento pasiūlymas atmetamas.**

# **PASIŪLYMŲ VERTINIMAS IR PALYGINIMAS**

* 1. Pirkimo vykdytojo neatmesti pasiūlymai vertinami ir palyginami kainos, kuri turi būti apskaičiuota ir nurodyta taip, kaip reikalaujama pasiūlymo formos (Specialiųjų sąlygų 2 priedas) eilutėje „Pasiūlymo kaina EUR be PVM“, kriterijumi. Pasiūlymo kaina be PVM, PVM ir Pasiūlymo kaina su PVM turi būti pateikiama 2 (dviejų) skaičių po kablelio tikslumu.
  2. Kitos tiekėjų pasiūlymų nagrinėjimo, vertinimo ir palyginimo sąlygos pateikiamos Bendrųjų sąlygų 11 skyriuje.

1. **ŽALIOJO PIRKIMO KRITERIJAI**
   1. Vykdomas žaliasis pirkimas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508[[1]](#footnote-2), 4.4.3 punktu: „4.4.3. *perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, skaitmeninės reklamos, publikacijų paruošimo paslaugos; programavimo ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos) <...>“*.

# **SUTARTIES NUOSTATOS**

* 1. Pirkimo sutarties projektas pateikiamas Specialiųjų sąlygų 6 priede. Pasirašant Pirkimo sutartį, pateiktos sąlygos negali būti keičiamos ar koreguojamos.
  2. Vilniaus miesto savivaldybės administracija gali tiesiogiai atsiskaityti su subtiekėjais. Tiesioginio atsiskaitymo tvarka nustatyta Pirkimo sutarties projekte (Specialiųjų sąlygų 6 priede) ir trišalės sutarties projekte (Specialiųjų sąlygų 8 priede). Pasirašant Trišalę sutartį, tiesioginio atsiskaitymo tvarka negali būti keičiama.

# **PRIDEDAMA:**

1 priedas – Techninė specifikacija.

2 priedas – Pasiūlymo forma su priedais.

3 priedas – EBVPD.

4 priedas – Bendrosios sąlygos.

5 priedas – Reikalavimai tiekėjų kvalifikacijai ir pašalinimo pagrindai.

6 priedas – Pirkimo sutarties projektas.

7 priedas – Tiekėjo atitikties deklaracija.

8 priedas – Trišalė sutartis dėl tiesioginio atsiskaitymo.

9 priedas – Siūlomų specialistų sąrašas.

10 priedas – Specialisto gyvenimo aprašymo forma.

1. https://e-seimas.lrs.lt/portal/legalAct/lt/TAD/TAIS.403512/asr [↑](#footnote-ref-2)